钦定古今图书集成/理学汇编/学行典/第215卷 > 吴二
## 钦定古今图书集成/理学汇编/学行典/第215卷 > 吴二

按《抚州府志》：“吴二，临川人。事母极孝。一夕，梦神语曰：
‘汝有夙谴，明午当雷震死。二以母老在堂，必至受惊。
诘旦具膳以进，白母暂往妹家，母不许。俄黑云起日
中，须臾遍布天地，暝晦雷电大作，二益虑惊母乃开
户，独出空所，跪而待罪。顷之云开，竟免祸。亟归拊母
道故乡邻异之。或劝二盍隐其事，二曰：‘天鉴昭彰，敢
自昧乎’’？”夜复梦神语曰：“汝以至孝感天，夙谴已宥，宜
加敬事。”自是孝养其母终身。